KIRJALLINEN KYSYMYS P-3420/02 esittäjä(t): Monica Frassoni (Verts/ALE) komissiolle. Rakennushankkeet yhteisön tärkeänä pitämällä Monti Russun alueella Aglientussa Sardiniassa.



Virallinen lehti nro 222 E , 18/09/2003 s. 0069 - 0070



KIRJALLINEN KYSYMYS P-3420/02 esittäjä(t): Monica Frassoni (Verts/ALE) komissiolle (26. marraskuuta 2002) Aihe: Rakennushankkeet yhteisön tärkeänä pitämällä Monti Russun alueella Aglientussa Sardiniassa Aglientun kunnassa Sardiniassa Monti Russun rannikolla Lido dei Coralli s.r.l. on aloittamassa rakennushankkeita(1), joiden laajuus on yhteensä 95 200 kuutiometriä. Monti Russun suojelukomitea ja luonnonsuojelujärjestöt Amici della terra sekä Gruppo d'intervento giuridico ovat useaan otteeseen ilmoittaneet tästä kunnallisille, kansallisille, alueellisille ja paikallisille hallinto- ja oikeusviranomaisille. Kyseessä oleva alue kuuluu yhteisön tärkeänä pitämään Monti Russun alueeseen (koodi ITB000006) direktiivin 92/43/ETY nojalla (täytäntöönpantu alueellisella asetuksella n:o 357/1997; virallinen luettelo, 3. huhtikuuta 2000 annettu ministeriön asetus n:o 65). Se kuuluu myös Monti Russun luonnonsuojelualueeseen(2), ja sen maisemallisia arvoja(3) suojellaan erityisellä alueellisella maisemasuunnitelmalla n:o 1(4). Osittain se on kokonaan suojelualuetta(5). Huolimatta ilmeisen merkittävistä ympäristövaikutuksista (Aglientun kunnalla on jopa 350 000 kuutiometriä yhteisön tärkeänä pitämän alueen sisällä) hyväksyttiin(6) kertakaikkisen puutteellinen ympäristövaikutusten arviointi (erityisesti väitettiin väärin perustein, että seuraavien alueiden ympäristöllinen arvo olisi heikentynyt: Pseudo-steppe with grasses and annuals: Thero-Brachipodietea *6220, Mediterranian salt meadows Juncetalia maritimi 1410 ja Dune slerophyllous scrubs Cisto Lavanduletalia 16.28; ei oteta huomioon alueella jo olevia ja haittaa aiheuttavia rakennuksia tai yrityksen jo rakentamia väyliä; ehdotetaan naurettavia korvaavia toimia)(7). Lisäksi tehtiin alustava tarkastus, jossa päädyttiin siihen, että ympäristövaikutusten arviointia ei tehdä (direktiivi 97/11/EY, liite II, kohta 12, alakohta c, jolla muutettiin edellistä direktiiviä 85/337/ETY)(8). Rakennukset sijaitsisivat alueen keskellä ja rikkoisivat sen luonnon yhtenäisyyden. Lisäksi Euroopan unioni rahoittaa Aglientun kunnassa LIFE-hanketta Natura 1999-06189 Juniperus Dunes, jonne edellä mainittuja rakennuksia tulisi(9) Onko komissio tietoinen edellä esitetystä? Millä perusteilla ja ehdoilla tällainen LIFE Natura -hanke hyväksytään ja rahoitetaan? Aikooko komissio ryhtyä toimiin ympäristövaikutusten arvioinnin ja ennaltaehkäisevän tarkastuksen sisällön konkreettiseksi tarkastamiseksi? (1) Olen jo esittänyt tästä aiheesta kirjalliset kysymykset 3340/00 ja 0921/01. (2) Sardinian alueellinen laki n:o 31/1999 (liite A). (3) Asetus n:o 490/1999, 139140 artikla (yksilöity ministeriön asetuksella 29. lokakuuta 1964) ja 146 artiklan 1 kohdan a ja g alakohdat. (4) Sardinian autonomisen alueen aluehallituksen puheenjohtajan asetus 6. elokuuta 1993, n:o 266. (5) Aluelaki n:o 23/1993, 2 artiklan 1 kohdan a alakohta. (6) Ympäristönsuojelun aluehallintoneuvoston puheenjohtajan päätös n:o 1564/V, 11. heinäkuuta 2001. (7) Kuten 40 merkittävän katajan istuttaminen kylän alueelle sitä korvaamaan, että tuhotaan 32 prosenttia Matorral a Juniperus spp 5210 -kasvin kasvualasta ja istutetaan kokonaan uudelleen alueen muu luonto. (8) Ympäristönsuojelun aluehallintoneuvoston SIVEA-yksikön johtajan päätös n:o 2372/VIII, 7. joulukuuta 2001. (9) Ks. myös muutettu LIFE-hanke. Rakentamisen pääasialliset ongelmat/uhat elinympäristöille/lajeille, joita hanke koskisi. Margot Wallströmin komission puolesta antama vastaus (6. tammikuuta 2003) Komissio on tietoinen parlamentin jäsenen mainitsemasta asiasta ja on aloittanut tapausta koskevan virallisen valitusmenettelyn. LIFE-hankkeen edunsaaja (Aglientun kunta) ilmoitti hakemuksessaan (lomake 99/10), että he aikoivat kaupunkisuunnitelmassa asetettujen rajojen mukaisesti rajoittaa kokonaisrakennusalan enintään 350 000 neliömetriin yhteisön tärkeänä pitämällä alueella. He mainitsivat myös nimenomaisesti, että tämä tehtäisiin täysin asiaa koskevaa alueellista, kansallista ja yhteisön lainsäädäntöä noudattaen, ja he viittasivat erityisesti luontotyyppien sekä luonnonvaraisen eläimistön ja kasviston suojelusta 21. toukokuuta 1992 annetun neuvoston direktiivin 92/43/ETY(1) 6 artiklaan. Yhteisön rahoittamissa hankkeissa on noudatettava yhteisön lainsäädäntöä. Hankepäätöksessä ja rahoitusehdoissa korostetaan tätä velvoitetta ja edunsaajan sitoumusta toimia sen mukaisesti. Tapaus, josta valitus on tehty, on arvioitavana. Komissio toimii asian edellyttämällä tavalla yhteisön lainsäädännön noudattamisen varmistamiseksi ja aloittaa tarvittaessa myös EY:n perustamissopimuksen 226 artiklan mukaisen rikkomisesta johtuvan menettelyn. (1) EYVL L 206, 22.7.1992.